Fuzarioza se află în fruntea listei atunci când vine vorba despre bolile care pot afecta roșiile din grădină.
Ciupercile "Fusarium oxysporum" sunt responsabile pentru apariția acestei boli greu de tratat.
Fuzarioza mai poartă denumirea de "ofilire vasculară", cipercile blocând circulația sevei prin plantă.
Astfel, sunt afectate rădăcinile, tulpinile, frunzele și florile, în timp ce infecția se poate transmite ușor de la o plantă la alta.
Sporii formați de această ciupercă sunt purtați de păsări, insecte sau vând pe distanțe mari.
Atunci când o plantă este afectată, cele sănătoase pot contacta infecția foarte ușor, mai ales dacă plantele prezintă răni, provocate, de exemplu, de dăunători.
Primul semn este ofilirea plantei, însă nu totală, ci parțială. Unele frunze pot fi afectate complet, în timp ce altele sunt viguroase.
Potrivit specialiștilor, plantele bolnave trebuie să fie îndepărtate imediat, astfel încât să poată fi redus riscul de transmitere a infecției.
Astfel, este nevoie ca plantele afectate să fie eliminate cu tot cu rădăcini, apoi distruse prin ardere.
Fiind vorba despre o boală greu de tratat, măsurile menite să prevină apariția ei nu ar trebui să fie neglijate, precum îndepărtarea resturilor de plante rămase în grădină, udarea moderată a plantelor afectate (apa în exces favorizează dezvoltarea ciupercilor), precum și utilizarea unor semințe dezinfectate în momentul plantării.